Kiitos, Martti.
Kiitos kysymyksestä. Tulen todellakin siis Suomesta.
Asuin lapsena kuusi vuotta Ruotsissa. Siellä opin ruotsin kielen.
Puhuimme kotona suomea, ja opin ruotsin kieltä koulussa.
Kun muutimme takaisin Suomeen, menin ruotsinkieliseen kouluun -
ja myöhemmin ruotsinkieliseen kauppakorkeakouluun.
Minusta kasvoi kaksikielinen, mikä on rikkautta.
Kanavammehan syntyi alun perin suomenkielisen kanavan yhteyteen.
Tulen uskovasta perheestä.
Minulla on ollut henkilökohtainen usko hyvin pienestä saakka, -
ja hyvin vahva usko. Se on vaikuttanut läpi elämäni.
Olen lapsesta asti kuullut Jumalan äänen ja rakastanut Jumalan Sanaa.
Myöhemmin elämässä Herra johdatti minut Israeliin, jossa asuin 20 vuotta.
Ennen sinne muuttoa Hän kehotti minua opiskelemaan hepreaa -
ja Sanaa, mutta ei niin kuin olin siihen asti tehnyt, -
vaan Pyhä Henki halusi näyttää jotain uutta, mitä Sana todella sanoo.
Otin molemmat todesta. Opiskelin Sanaa, ja siitä on nyt paljon hyötyä.
Ymmärtää Israelin rooli -
Jumalan pelastussuunnitelmassa ja -historiassa -
mutta myös Sanaa syvemmin heprean kielen kautta.
Hän johdatti minut myös suorittamaan tohtoriopinnot -
Heprealaisessa yliopistossa Jerusalemissa.
Opinnot olivat hepreaksi.
Siellä opin paljon kansainvälisistä suhteista ja politiikasta.
Se on tärkeää meille kanavalla, kun miettii Israel-uutisia, -
Lähi-itää ja kansainvälisiä uutisia, joita kanavallamme on, -
että itselläni on syvä ymmärrys niistä.
Jumalan tiet ovat ihmeelliset, miten Hän valmistelee eri tavoin.
Voi sanoa, että koko yhteiskunnasta on tullut arvoliberaali.
Esimerkiksi sosialistinen aatemaailma -
ja kaikki nämä suuntaukset ovat ujuttautuneet yhteiskuntaan niin, -
että ne vallitsevat koulumaailmassa, yliopistoissa, -
mediassa, politiikassa, perhekäsityksissä ja kaikkialla.
Yksi asioista, mitä on haluttu tehdä ja missä on onnistuttukin, -
on se, että Jumala on häivytetty yhteiskunnasta.
Esimerkiksi melkein kaikki alle 35-vuotiaat -
eivät tunne evankeliumia tai ylipäätään Jumalan Sanaa.
Voi sanoa, että se on lähetyskenttä jälleen.
Se on ikävä kyllä leimannut myös kristillisiä piirejä.
Nämä arvot ovat hiipineet myös kristillisiin piireihin.
Pitänee paikkansa. Täällä rakastetaan Jumalan Sanaa ehkä enemmän.
Siitä ei myöskään ole kovin kauan, kun Suomi on ollut sodassa.
Usko on ollut keskeinen asia myös hallituksessa, poliitikoille -
ja koko yhteiskuntajärjestelmässä.
Sekularisaatioaallot ovat tulleet myöhemmin ja vaimeammin, -
vaikka nyt tilanne alkaa tasoittua.
Mutta ehkä Suomessa on edelleen vahvempi kasvualusta evankeliumille.
Nuoret eivät ole täysin pihalla uskonasioista, -
vaan heillä on jokin käsitys evankeliumista ja Jumalan Sanasta.
Koulu antaa perustiedot, vaikka opetus ei olekaan tunnustuksellista.
Täällä iso osa käy myös rippileirit ja rippikoulut.
Oivalsin jo aivan alussa, -
ja nythän siitä on jo lähemmäs kymmenen vuotta.
Työ alkoi hyvin pienestä täällä Suomessa.
Oivalsimme hyvin varhain, -
että koska Ruotsissa on muitakin kanavia -
meillä pienenä tulokkaana täytyy olla selkeä profiili ja selkeä sisältö.
Lähdimme siitä, että evankeliumin täytyy olla selkeästi esillä, -
että on vain yksi tie Isän luo, joka on kaiken Luoja.
Tätähän kyseenalaistetaan, että onko Jumala Luoja. Se on kaiken perusta.
Samoin väitetään, että on monia teitä, mutta on vain yksi tie, Jeesus.
Ihmisellä pitää olla elävä suhde ja henkilökohtainen usko Jeesukseen.
Toinen seikka oli Raamatun Sana ja se, -
että Jumalan Sana on totuus alusta loppuun -
ja että pitää tutkia koko Sanaa ja sitä, miten se on punottu yhteen.
Nykyään myös kyseenalaistetaan monia Raamatun totuuksia -
ja arvoja, kuten elämän alkua ja loppua, avioliittokysymyksiä -
ja muita tällaisia kysymyksiä.
On tuotava selkeästi esiin, mitä Raamattu sanoo.
Ja kolmas peruspilari on Israel.
Ruotsin kristityistä vain pieni osa ymmärtää tai on saanut opetusta -
Israelin keskeisestä osasta Jumalan pelastussuunnitelmassa.
Suomessa se on paljon selvemmin ihmisten tiedossa.
Se on kolmas peruspilari.
Olemme monissa tällaisissa kysymyksissä etulinjassa.
Emme puhu korvasyyhyyn -
vaan tuomme esiin Jumalan Sanan totuuksia näissä asioissa.
Se leimaa koko kanavan koko tarjontaa.
Sen lisäksi uskomme, että Jeesuksen tulo lähestyy kovaa vauhtia -
ja meidän pitää valmistautua siihen.
Se tarkoittaa sitä, että tarvitaan opetusta siitä, että Hän on tulossa.
Siitäkään ei nykypäivänä puhuta paljon.
Seurakunnan pitää valmistautua ja antaa puhdistaa ja pyhittää itsensä.
Näitä asioita haluamme pitää esillä. Siksi koemme kutsuksemme olla -
profeetallinen ääni, joka huutaa erämaassa.
Kristikunta on nähdäkseni jakautumassa yhä selvemmin kahtia -
niin raamattukäsityksissä kuin suhteessa evankeliumiin, -
että onko Jeesus ainoa tie vai ei ja mikä on Israelin asema.
Kaikki tämä on johtamassa kahtiajakoon.
Kuilu liberaalien ja konservatiivien välillä syvenee koko ajan siinä, -
uskommeko Raamattuun Jumalan Sanana vai emme.
Ne, jotka ovat kanssamme samoilla linjoilla -
ja kenties enemmän arvokonservatiiveja, -
jotka pitävät kiinni Jumalan Sanasta ja toivovat vahvaa julistusta siitä, -
sellaiset pitävät kanavastamme kovasti.
He kokevat, että he saavat sisältöä ja että linjamme on selvä.
Vaikka emme aina läväytä kaikkea suoraan, -
monet tunnistavat, että meillä on selvä linja, ja he pitävät näkemästään.
Totta kai arvoliberaalitkin voivat arvostaa osaa ohjelmistamme, -
mutta ei välttämättä kaikkea.
Tuo on ihan totta. Olemme saaneet useita profetioita, -
että olemme vähän kuin Jeremia, -
joka paljastaa asioita, jotka eivät rakennu Jumalan Sanan varaan, -
sekä sekoituksia ja kompromisseja.
Samalla istutamme sitä, mikä perustuu Jumalan Sanaan -
ja olemme siinä selvä ääni. Toimimme myös tiennäyttäjänä -
ja kuljemme monta kertaa vastavirtaan -
isossa, laveassa tiessä ja virrassa kohti liberaaliutta ja sekularismia.
Meidän tulee osoittaa Jeesukseen selvästi ja yksiselitteisesti.
Monta kertaa se tarkoittaa vastavirtaan uimista.
Sanoisin, että lähdimme rakentamaan yhteistyötä -
menemällä esirukoilijoiden keskuuteen.
Olen itse mukana monissa rukousverkostoissa -
ja usein johdan rukousta erilaisissa rukouskonferensseissa.
Nyt eri esirukoilijat alkavat tulla yhteen.
Sain ajat sitten sydämelleni, -
että kanavalle tarvitaan kansallisia rukousohjelmia, -
joihin kutsutaan eri verkostoja.
Silloin muutama vuosi sitten en oikein saanut vastakaikua.
Mutta 1,5 vuotta sitten Pyhä Henki laski sydämelleni, -
että meidän tulisi perustaa hengelliset kodinturvajoukot -
kattamaan koko Pohjola ja aloittaa sille omat strategiset rukousohjelmat.
Siihen tulisi kutsua eri verkostot eri kristillisistä piireistä -
ja kokoontua studioon rukoilemaan usean henkilön voimin.
Kun aloin puhua tästä eri johtajille -
eri seurakunnista ja eri rukousverkostoista, -
he kaikki sanoivat, että tämä on Jumalasta ja he haluavat olla mukana.
Kaikki eivät ole voineet osallistua mutta kaikki ovat olleet halukkaita.
Se on sitä, mitä Pyhä Henki tahtoo tehdä.
Hän tahtoo koota omistaan ne, jotka haluavat olla Hänen armeijassaan -
ja nousta Hänen puolestaan, sekä ne, jotka eivät häpeä evankeliumia -
vaan kerskaavat Jeesuksesta. Sellaiset Herra haluaa koota yhteen.
Tässä olemme ainoa kanava, -
joka on aktiivisesti lähtenyt viemään rukoustyötä eteenpäin.
Uskomme, että tulee edetä rukous etunenässä.
Olemme tehneet lähetyksiä rukouskonferensseista -
ja teemme niitä jatkossakin. Rukousrintama kulkee edellä.
Muutkin Ruotsissa ovat kokeneet, että niin tulee tehdä.
Loput kristikunnasta seuraavat kyllä perässä.
Minäkin uskon, että se syntyy rukouksessa, -
eikä vain siksi, että pommitamme taivasta, -
vaan koska se muovaa sydäntämme.
Se vaikuttaa siihen, miten nöyrrymme Jumalan edessä, -
teemme parannusta ja käännymme itse.
Esirukoilijat ovat siinäkin edelläkävijöitä.
Kun me käännymme, se vaikuttaa siihen, mitä maassa tapahtuu -
ja miten Herra voi vastata. Se on pitkä prosessi kaikille.
Uskon, että herätys tulee, -
mutta se tulee olemaan pyhyysherätys, kuten usein on ollut.
Ihmiset kääntyvät. Ihmisiä kaatuu kaduilla, -
ja he alkavat rukoilla Jumalaa ja kääntyä synnintunnossa.
Synnistähän ei enää juurikaan puhuta, mutta se tulee vielä takaisin.
Jos on olemassa laki, jossa on käskyt ja totuus, olemassa on myös armo.
Mutta armo ei ole mitään, ellei ole oikeaa ja väärää.
Uskon, että tämä tulee syvemmälle kristikuntaan.
Uskon myös, että se tapahtuu silloin, kun on vaikeaa, -
mahdollisesti kriisiaikoina.
Jumala onkin antanut meille mahdollisuuden valmistautua, -
miten voimme pysyä kestävinä ja tehdä yhteistyötä kriisiaikoina.
Sekin on alue, jolle Jumala on kutsunut meidät.
Olemme ajatelleet niin, -
että monissa menneiden vuosien herätyksissä ja tapahtumissa -
monet ovat lähteneet seuraamaan Jeesusta mutta hävinneet jonnekin.
Haluamme, että koko sato kerätään sisään -
ja että se saa kypsyä todellisesti kypsään kristillisyyteen, -
ettei yksikään jyvä mene hukkaan.
Siihen olemme valmistautuneet eri tavoin.
Meillä on ohjelmia esimerkiksi mielenterveydestä -
ja monia sielunhoito-ohjelmia.
Monethan tulevat rikkinäisistä taustoista.
Taustalla voi olla erilaisia elämänkatsomuksia, ateismia, -
uushenkisyyttä ja islamin uskoa. Tähän täytyy pystyä vastaamaan.
Meillä onkin monia ohjelmia, joissa selitetään näiden ja kristinuskon eroja.
Näin voidaan varustaa niitä, joista tulee hengellisiä vanhempia, -
ja niitä, jotka tulevat uskoon, -
jotta voi ymmärtää erot ja kasvaa puhtaassa evankeliumissa.
Etenkin raamatunopetuksessa ja opetuslapseutuksessa tärkeitä ovat -
kotiseurakunnat ja seurakunnat, joissa etusijalla ovat suhteet.
Uskon, että nykypäivänä monet etsivät sitä, mikä on aitoa, -
ja aitoja suhteita, osallistuvuutta ja vuorovaikutusta toisten kanssa.
Uskon, että se on kasvussa ja aletaan kokoontua entistä enemmän kodeissa.
Mutta myös tavallisissa seurakunnissa aletaan satsata suhteisiin -
ja siihen, että kaikki saavat osallistua ja kuulla Jumalalta.
Olemme tehneet ohjelmia Jumalan äänen kuulemisesta.
Haluamme auttaa ihmisiä vaeltamaan Jumalan kanssa.
Haluamme vaikuttaa niin, -
että katsojat saavat työkaluja Jumalan kanssa vaeltamiseen -
ja paranemiseen niin hengellisesti, sielullisesti kuin fyysisestikin.
Haluamme antaa työkaluja yksilöille ja ryhmille, -
kotiseurakunnille ja niin edelleen.
Jeesus sanoo, että Hänen lampaansa kuulevat Hänen äänensä.
Se on lahja, kuten olemme keskustelleet, -
mutta sitä voi myös harjoitella.
Sitä voi opetella ja oppia muilta, jotka ovat pidemmällä.
On aivan keskeistä, että tulemme elävään suhteeseen Jumalan kanssa.
Se tarkoittaa, että kuullaan ja kuunnellaan ja myös totellaan.
Tullaan opetuslapseuteen, jossa vaelletaan Jumalan kanssa.
Hän näyttää tien, ja me olemme kuuliaisia ja otamme uskonaskeleita.
Uskon, että monet uushenkisyydestä tulevat -
kaipaavat aitoutta ja haluavat tuntea Jumalan voiman, -
samoin muslimitaustaiset. Jumalan voima on vain siellä, -
missä kuullaan Hänen äänensä ja vaelletaan Hänen kanssaan -
Hengen voimassa. Siinä haluamme olla mukana mahdollistamassa tätä.
Uskon, että niistä tulee keskeisiä.
Mitä lähempänä olemme Jeesuksen paluuta, -
sitä vaikeammaksi ajat muuttuvat -
ja aletaan kokoontua enemmän kodeissa kuten silloin alussa.
Kotiseurakuntaverkosto kokoontuu ja tapaa myös muita.
Mutta kuten jo sanoin, uskon, että ylipäänsä -
tarve kasvaa sellaisille seurakunnille, jotka korostavat suhdetta, -
joissa eletään elävässä suhteessa Jumalaan -
ja joissa kaikki voivat jakaa uskonvaelluksestaan.
Ja se on myös ainoa, joka kestää tulevassa ajassa.
Siinä tuetaan toinen toistaan. Ja sellaista ihmiset yhä enemmän etsivät.
Ensiksi haluan kiittää Suomen kanavan, Taivas TV7:n, katsojia siitä, -
että olette niin uskollisesti tukeneet lähetystyötä ruotsinkielisten parissa.
Suomalaisten katsojien lahjoituksilla katetaan kuluistamme noin 60 %.
Olemme saaneet nostettua suoran tukemisen osuuden 40 %:iin.
Siinä olemme huomanneet, että mitä enemmän katsojia meillä on, -
sen seurauksena myös lahjoittajia on luonnollisesti enemmän.
Tärkein tavoitteemme onkin saada lisää katsojia ja lisää tunnettavuutta.
Olemme huomanneet viime vuosina, että tunnettavuus lisääntyy koko ajan.
Siihen satsaamme ennen kaikkea.
Samalla haluamme tuoda esiin aiempaa selvemmin, -
että toimimme lahjoitusten varassa ja tarvitsemme katsojien tukea.
Olemme asettaneet tavoitteeksi, että 3―4 vuoden kuluttua -
voisimme olla omavaraisia. Meidän pitäisi kaiken järjen mukaan -
pystyä saavuttamaan omavaraisuus ruotsalaiskatsojien voimin.
Se tarkoittaisi noin tuhatta tukijaa, joista kukin lahjoittaa 300 kruunua -
eli vähän alle 30 euroa kuukaudessa. Sillä tavoite saavutettaisiin.
Olen kuullut. En ole itse vähään aikaan keskustellut -
kaapelista vastaavien kanssa.
Olen ymmärtänyt, että kaapeliverkkoon pääsy -
maksaa noin 100 000 euroa vuodessa.
Se on iso raha, mutta ei kuitenkaan valtavan iso.
Sen pitäisi olla ilmaiskanava. Tähän katsojat voivat tulla mukaan.
Mutta kanavaa voi katsoa myös esimerkiksi ohjelma-arkistosta, -
mobiilisovelluksella, Chromecastilla televisiosta -
tai tietenkin tietokoneelta.
Olen jo moneen otteeseen viitannut siihen, -
että tarvitsemme elävää suhdetta Jeesuksen kanssa.
Se tarkoittaa myös sitä, että olemme kuuliaisia Hänelle, -
Hänen äänelleen, käskyilleen ja Sanalleen.
Meillä ei voi olla yhtä ilman toista. Muuten meillä on epäaito Jeesus.
Jos koet, että haluat tosissasi suhteen Jeesukseen, -
kannustan katsomaan ohjelmiamme.
Meillä on paljon ohjelmia, joiden avulla voi oppia tuntemaan Jeesusta -
ja myös vaeltamaan Hänen kanssaan, joka on totuus.
Tervetuloa katsomaan!
Kiitos, Martti. Kiitos luottamuksesta.
Suomennos: Marianne Tenetz